Maktabgacha ta'lim vazirligi tizimi kengaytirildi

Vazirlar Mahkamasi tomonidan «Maktabgacha ta'lim va tarbiya to‘g‘risida»gi qonun qabul qilinishi munosabati bilan hukumatning ayrim qarorlariga o‘zgartirishlar va qo‘shimchalar kiritish to‘g‘risida»gi qaror qabul qilindi.
Xususan, VMning 21.11.2017 yildagi «O‘zbekiston Respublikasi Maktabgacha ta'lim vazirligi to‘g‘risidagi nizomni hamda Maktabgacha ta'lim muassasalari rahbar va mutaxassislarini qayta tayyorlash va ularning malakasini oshirish instituti ustavini tasdiqlash haqida»gi 929-son qarorining 9-bandi quyidagi tahrirda bayon etildi:
Vazirlik tizimiga quyidagilar kiradi:
30.07.2018 yildagi 595-son VMQ bilan tasdiqlangan Oilaviy nodavlat maktabgacha ta'lim muassasalari hamda oilaviy nodavlat maktabgacha ta'lim muassasalari faoliyati bo‘yicha ruxsatnoma berish tartibi to‘g‘risidagi nizomlarga o‘zgartirishlar kiritildi.
25 nafargacha bolani (amaldagi variantda –12 nafargacha bolani) tarbiyalashni nazarda tutuvchi oilaviy nodavlat maktabgacha ta'lim muassasalarini moddiy-texnik va metodik jihatdan ta'minlash shaklidagi davlat-xususiy sheriklik loyihasi xususiy sherikning tashabbusi bilan, tanlov o‘tkazilmay va taqdim etilgan hujjatlarni o‘rganish asosida ular bilan to‘g‘ridan to‘g‘ri muzokaralar o‘tkazish orqali amalga oshiriladi.
DXSh to‘g‘risidagi shartnomani tuzish mexanizmlari, xususan, ariza taqdim etish, hujjatlarni ko‘rib chiqish bosqichlari va boshqalar batafsil bayon etildi.
Amaldagi normativ-huquqiy hujjatlarga boshqa o‘zgartirishlar va qo‘shimchalar ham kiritildi, shuningdek o‘z kuchini yo‘qotgan hujjatlar ro‘yxati tasdiqlandi.